Aquells dies de glòria - 30 minuts\nAquells dies de glòria\n"Era la construcció d'una ciutat... Era un gran projecte, i tothom en participava, d'aquest gran projecte... ", ens diu l'escriptor Eduardo Mendoza, 20 anys després dels Jocs Olímpics de Barcelona.\n"Les molèsties eren part de la diversió i el diumenge la gent sortia en familia a veure les obres" D'aquesta manera, l'escriptor Eduardo Mendoza recorda la transformació anímica que per a Barcelona i per a Catalunya van suposar els Jocs del 92, el tema que aborda el "30 minuts" d'aquest diumenge.\nAmb el titol "Aquells dies de glòria", el reportatge vol fer reviure les sensacions, les emocions i les inquietuds que cadascú, en funció de la seva edat, va experimentar durant els sis anys que separen la nominació olimpica de la celebració dels jocs.\nEls ciutadans, la gent i la il.lusió d'estrenar una ciutat nova que finalment s'obre al mar són els protagonistes del reportatge. En el rerefons del programa es recorda que aquella gran transformació urbanistica i anímica de Barcelona va ser una obra col.lectiva incentivada des del món politic. Un fet que pot sorprendre les generacions joves. En aquest sentit, el fill de vint anys d'una voluntària de Navarcles que durant els jocs estava embarassada diu: "Avui dia estem en un món molt individualista i penso que és molt important que aleshores hi hagués un moviment col.lectiu com aquell. Se'm fa dificil imaginar que la politica fos l'incentiu d'aquell moviment perquè avui, quan un politic et demana una cosa, sembla que et vulgui enganyar"\nEn el reportatge, politics i gent que va tenir un paper determinant en tot els procés olimpic (gestació, nominació, transformació urbanística i jocs) alternen els seus records amb gent anónima, i tots ells conjuntament reconstrueixen una mena de mosaic col.lectiu com el que fa vint anys va fer realitat aquell esdeveniment.\nPasqual Maragall obre el reportatge recordant la importància del mar per a Barcelona, i afirma que l' esperit dels Jocs es va escampar per tot Catalunya. Narcis Serra explica el "pacte secret amb Samaranch", la negativa del govern d'UCD: "... No, no, no, no us podem donar suport", la trobada amb el rei per desbloquejar la situació, i revela que indirectament el 23 F va fer canviar l' alcalde olimpic "perquè a mi m'hauria agradat molt més ser l'alcalde olimpic que el ministre de Defensa". Maragall explica que "Madrid tenia clar que, a Barcelona, se li havia de donar alguna cosa i van dir, 'bueno unos juegos, pues que jueguen'", i afegeix: "Hi havia un intercanvi. Barcelona, uns Jocs Olimpics i Madrid, 'tren de alta velocidad en cada capital de provincia', que és bestial, eh?" Jordi Pujol recorda que, malgrat els recels entre les institucions, la col.laboració de la Generalitat va ser total, i recorda que "rarament hi ha hagut tanta capacitat d'entesa política amb gent que en teoria estava en partits antagònics", i afegeix: "Si ho vam fer bé una vegada, per què no una altra?" L'expresident de la Generalitat també recorda que l'única condició que va posar és que durant els jocs es preservessin els símbols identitaris de Catalunya.\nJosep Miquel Abad i Oriol Bohigas expliquen la transformació de la ciutat, i sobretot la gran dificultat d'obrir la ciutat al mar, una obertura que, segons Bohigas, "dificilment s'hauria fet després, sense els Jocs". Abad, com a conseller delegat del COOB, explica tota mena de detalls i anècdotes, algunes de poc conegudes, com el primer moment en què els organitzadors van veure el COBI, la decisió de prescindir un mes abans d'un escenari amb les cinc anelles olímpiques, l'últim ensurt que van tenir vuit minuts abans de començar la cerimònia o el fet que tres arquers van estar assajant durant uns mesos el llençament de la fletxa que havia d'encendre el peveter, i que finalment només dos dies abans es va comunicar a Antonio Rebollo que l'escollit havia estat ell.\nPel que fa a aquest últim esdeveniment, el llançament de la fletxa, el programa explica que la idea va ser d'un dissenyador de mobles. S'explica el famós malentès de si la fletxa havia de caure dins del peveter o fora, i es presenten imatges força inèdites del moment en què la fletxa cau a l'altre costat de l'estadi. Per la seva part, la Fura dels Baus dóna detalls de la seva impressionant participació en la cerimonia inaugural, i remarca l'aposta pel risc i per la innovacio que van assumir els organitzadors dels Jocs de Barcelona.\nDurant el programa, dues voluntàries recorden la seva participació i implicació en els Jocs, i expliquen que ara, vint anys després, continuen fent de voluntaris socials, i ens remarquen que els jocs van suposar en el seu moment un reconeixemnt social del voluntariat. La representant del moviment veïnal posa el contrapunt a l'eufòria olimpica avisant dels temors i de les inquietuds que els Jocs van despertar en determinats sectors durant tot el procés. El programa també significa la importància dels Jocs Paralimpics, "els millors que s' han fet mai" segons Abad.\nReproduir. E19: Eleccions generals - "El debat"\nReproduir. Com si fos ahir - capítol 358\nReproduir. Cayetana Álvarez de Toledo (PP) arremet contra Vicent Sanchis\nReproduir. Jaume Asens: "Si els números sumen, soc partidari d'un pacte d'esquerres també amb ERC"\nEls Matins Jaume Asens: "Si els números sumen, soc partidari d'un pacte d'esquerres també amb ERC"\nE19: Eleccions generals - "El debat" E19: Eleccions generals - "El debat"\nReproduir. Sandro Rosell, absolt\nNotícies 3/24 Sandro Rosell, absolt\nReproduir. L'arribada a TV3 dels caps de llista del 28A per Barcelona per participar al debat electoral\nE19: Eleccions generals. El debat L'arribada a TV3 dels caps de llista del 28A per Barcelona per participar al debat electoral\nReproduir. Està passant - 24/04/2019\nEstà passant Està passant - 24/04/2019


La Fira de Formatges del Pirineu incorpora la votació popular — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Fira de Formatges del Pirineu incorpora la votació popular\nPresentació de la Fira de Sant Ermengol 2015\nLa Fira de Formatges Artesans del Pirineu, dins de la Fira de Sant Ermengol de la Seu, presenta com a principal novetat d'enguany un concurs popular perquè els visitants decideixin quin és el formatge que més els ha agradat entre tots els que es podran tastar. Tothom qui compri un tiquet de tast rebran una butlleta que hauran d'omplir amb les dades del formatge que més els agrada i dipositar-la en una urna. Entre els participants, se sortejarà un lot de cinc quilos de formatge.\nL'alcalde de la Seu, Albert Batalla, ha remarcat la importància de la celebració de la Fira de Sant Ermengol, dins de l'objectiu que "es converteixi en el millor aparador de la ciutat". Batalla recorda que aquesta "és una de les fires més importants del Pirineu, i una fira de referència a nivell de tot el país, que té el formatge artesà com a protagonista”, i hi afegeix que el la Fira de Formatges "s’ha convertit en una festa làctia, en el punt de trobada obligat per a tothom qui estimi els formatges, els formatgers i els Pirineus".\nLa tècnica de promoció econòmica de l'ajuntament de la Seu i directora de la Fira, Montse Ferrer, hi afegeix que enguany s'ha ampliat fins a tres metres l'espai previst a la Sala Polivalent "perquè cada formatger disposi de més espai". L'entrada al recinte de la Fira és gratuïta i els visitants poden comprar un tiquet de degustació per vuit euros, amb què poden tastar 5 formatges diferents i prendre una copa de vi, un got de cervesa artesana o un d'aigua.\nEn la jornada de dissabte (17 d'octubre) se celebrarà a partir de dos quarts d'onze del matí el concurs de formatges artesans del Pirineus, on s'hi presenten més de 100 formatges artesans de producció pròpia, elaborats en diferents territoris del Pirineu. En aquesta edició, el concurs hi ha 13 categories diferents i es lliuraran 3 premis per cadascuna. El jurat del concurs està format per 45 membres (tècnics, restauradors, botiguers, periodistes...) experts que tastaran i valoraran els formatges presentats a concurs. El públic assistent a la fira podrà seguir el desenvolupament del concurs.\nPremi a Nandu Jubany\nEl matí de dissabte també es farà el lliurament del premi Amic del Formatge, que enguany es concedeix a Nandu Jubany, del restaurant Can Jubany de Calldetenes (Osona), posseïdor d'una estrella Michelin. L'entrada al recinte firal és gratuïta, però els visitants, a més a més de comprar-hi formatges, també poden adquirir un tiquet de degustació que dóna dret a 5 tastos de formatge, vi o cervesa artesana. El tiquet té un cost de 8 euros, i també permet fer 2 tastos de productes agroalimentaris de proximitat a l'Espai Tast Km0-Gustum.\nLa jornada tècnica tindrà lloc divendres, 16 d'octubre, sota el títol La professió d'afinador, organitzada per l’Ajuntament i el DAR, amb la col·laboració de la UPC. Productors, gastrònoms, cuiners i gourmets podran aprofundir sobre la cura de les condicions externes dels formatges fins que estan a punt per al consum, perquè proporcionin el màxim plaer sensorial als consumidors.\nL’espai Autofira es manté a l'aparcament Doctor Peiró, amb la participació de 10 concessionaris. Hi haurà activitats infantils de bicicletes de quatre rodes i una demostració de xerrac. Enguany l'espai d'exposició de vehicles clàssics comptarà amb més models que en les darreres edicions.


Una exposició i un cicle commemoren a la Filmoteca els 50 anys del Festival de Sitges | Barcelona Cultura\nExposició: de dimarts a diumenge, de 16 a 21 h\nCicle de cinema, consulteu el programa\nExposició: accés lliure\nPel·lícules: 4 €\nUna exposició i un cicle commemoren a la Filmoteca els 50 anys del Festival de Sitges\nLa mostra, oberta fins a final de setembre, recull cartells del certamen, fotografies i imatges inèdites.\nEl Sitges - Festival Internacional de Cinema Fantàstic de Catalunya és des de fa temps una cita imprescindible en el calendari anual per als professionals del gènere i per a milers d'espectadors. L'edició d'aquest 2017 serà la número 50, i la Filmoteca de Catalunya se suma als actes de celebració i commemoració. Ho fa assentant-se en dues grans potes: una exposició i un cicle de cinema. Les dues propostes arrenquen el 22 de juny.\nEl cinema és fantàstic. 50è aniversari del Sitges - Festival Internacional de Cinema de Catalunya és el nom donat tant a la mostra com al cicle. Comissariada per Diego López, programador del festival, el visitant trobarà a l'exposició cartells del certamen, fotografies, imatges d'alguns dels films que s'hi han projectat i fins i tot algunes imatges i l'explicació d'algunes anècdotes que fins ara havien romàs ocultes. A la Filmoteca es podrà veure fins al setembre, i aleshores es traslladarà a Sitges, coincidint amb l'edició d'enguany del Festival, on s'estarà tot l'octubre.\nPel que fa al cicle de projeccions, farà tornar a la gran pantalla una selecció de mig centenar de films que van causar gran impacte en el seu pas pel festival. Molts es van convertir després en uns autèntics clàssics del gènere. Evil dead, The exorcist, Reservoir dogs, [Rec] o El día de la bestia són algunes de les conegudes pel·lícules que es projectaran fins al 15 d'octubre.\nTrobareu la programació completa i més informació al web de la Filmoteca.


Manel al Teatre Grec | La Finestra Digital\n“Tots ens movem! No pots quedar-te encallat eternament!”, diu la tornada d’una de les noves cançons de Manel. I això és precisament el que ha fet des dels seus inicis el grup barcelonès: no quedar-se a la seva zona de confort, sinó experimentar cap a nous territoris sonors. El passat diumenge 31 de juliol presentaren al Teatre Grec “Jo competeixo”, el seu quart disc, el més inquiet i arriscat, que suposa una notable evolució a la seva trajectòria, al mateix temps que conserva intactes les senyes d’identitat de la banda.\nManel es convertí en “el grup revelació de 2008”, com mencionen a la cançó que dóna títol al seu nou disc, gràcies a “Els millors professors europeus” i el seu so folk, ple d’ukeleles, banjos, violoncels, violins i teclats acústics, i unes lletres que semblaven frases de contes costumistes. Dos anys i mig després, al març de 2011, arribà el seu segon treball, “10 milles per veure una bona armadura”, expandint el seu so amb l’aportació de nous instruments. Dos anys després, van tornar a donar pistes del seu caràcter evolutiu, deixant enrere molts elements i instruments dels seus anteriors treballs i creant un disc més directe, amb un so més elèctric, una bateria més potent i teclats més sintetitzadors i menys acústics. La banda semblava llavors voler fugir de l’etiqueta “folk costumista” que tantes vegades els adjudicaren i estar en trànsit cap a nous horitzons creatius.\nI així han arribat a 2016, en el que presenten “Jo competeixo”. Gillem Gisbert, Roger Padilla, Martí Maymó i Arnau Vallvé han anat més lluny que mai, amb unes cançons farcides d’arranjaments electrònics i influències llatines (“La serotonina”) i africanes (“Sabotatge”), atrevint-se tímidament en alguns passatges amb altres estils, com el rap o la cúmbia. No obstant, Manel continua sent Manel i al Grec es comprovà que les noves composicions mantenen la personalitat de la banda. Manel segueixen parlant de personatges quotidians, familiars, atrapats en els seus petits mons i transmetent amb èxit emocions a través de la seva particular visió de la realitat. Les singulars lletres de Gisbert i la seva personalitat veu continuen estant en bona forma, així com el treball de la resta de components del grup.\nObriren amb “Les cosines”, inici del seu nou cd, una excel·lent introducció al seu actual so amb el seu primer minut de sintetitzadors i guitarres. Després van venir la resta de cançons del seu darrer treball (entre les que destacaria “BBVA”, “M’hi vaig llançar” i “L’espectre de Maria Antonieta”), barrejades amb celebrades composicions dels seus anteriors discos, com “Boomerang”, “Ai, Dolors” i “Benvolgut”. Van deixar per als bisos les seves cançons més descabellades: “Jo competeixo”, “Teresa Rampell” i “Sabotatge”, que foren ovacionades amb èxit per al públic.\nEl quartet català segueix creant moments màgics de comunió amb les seus seguidors, gràcies a la seva capacitat per elaborar irresistibles melodies pop, ara de tall més electrònic i amb major poder rítmic. Un altre cosa és que qui escriu aquestes línies cregui que bona part de les seves cançons més rodones figuren en els seus primers treballs, que els millors Manel es troben en els moments d’apel·lació calmada i melancòlica de la nostàlgia d’aquelles cançons, com a “La bola de cristall” o “En la que el Bernat se’t troba”, i que malgrat viure un bon concert, trobés a faltar “Al mar!” o “La gent normal”. Manel té passat, present i futur, però em quedo amb el seu passat.\nFestival Grec 2016Manel


Més de dues-centes persones, a la manifestació convocada per Maresme 14-N | Mataró Ràdio\nMés de dues-centes persones, a la manifestació convocada per Maresme 14-N\nDc, 14/11/2012 - 14:19\n"Pel repartiment del treball i la riquesa".Sota aquest lema, més de 200 persones s'han manifestat aquest matí a la plaça Santa Anna de Mataró per denunciar les polítiques econòmiques d'austeritat i les retallades de drets socials que s'estan duent a terme al país.\nL'acte de protesta ha arribat al seu punt àlgid a dos quarts d'una del migdia, quan diversos col·lectius de la ciutat s'han unit a la manifestació convocada per Maresme14N, una plataforma integrada per diversos col·lectius i organitzacions de l'esquerra sindical i alternativa de la comarca. A la manifestació, també s'hi ha unit l'àmbit educatiu, tant del públic com del concertat.\nEl portaveu de la plataforma Maresme14N, Ausiàs Ferrer fa una bona valoració de la vaga a Mataró. En canvi, des del sindicat CNT-AIT, que s'han unit a la concentració de la plaça Santa Anna, es mostren més crítics i consideren que la manifestació no és representativa si és té en compte el nombre d'afectats per les retallades a Mataró. A més, creuen que és insuficient fer vaga tan sols un dia.\nLa manifestació de la plaça Santa Anna ha acabat a la 1 del migdia emplaçant a tots els assistents a la manifestació d'aquesta tarda a Barcelona. La protesta però, ha començat a primera hora del matí al polígon industrial Pla d'en Boet on s'ha convocat un piquet informatiu que ha recorregut diverses indrets de la ciutat com ara l'Institut Pla d'en Boet, l'Oficina del Treball, l'escola Pia Santa Anna, la cooperativa Café del Mar i la seu de la Seguretat Social. A més, a les 11 del matí la plataforma ha tallat la nacional 2 durant un quart d'hora.\nvaga general, vaga 14-N, Plataforma Maresme 14-N


ValNet Empresa de Pilota » TRET D’EIXIDA A LES FINALS DE LA LLIGA D’ESCALA I CORDA, TROFEU BANKIA\nTRET D’EIXIDA A LES FINALS DE LA LLIGA D’ESCALA I CORDA, TROFEU BANKIA\nposted on abril 20, 2017 by Jota\nEste migdia a Sueca, seu de la primera final, s’ha realitzat la presentació oficial de les partides decisives de la Lliga professional d’escala i corda, trofeu Bankia. El campió es decidirà al millor de tres partides. La primera serà este diumenge, 11.30 hores al trinquet de Sueca. La segona i, en cas de ser necessària, també la tercera partida serà al trinquet Pelayo de València. Els pretendents al títol són els representants dels equips de Vila-real i Benidorm, és a dir, la parella de Soro III i Javi i el trio format per Pere Roc II, Félix i Monrabal.\nEls cinc finalistes han estat presents en la presentació i han destacat que, a priori, veuen unes finals molt anivellades que, de ben segur, oferiran el millor dels espectacles als aficionats. Els pilotaris també han manifestat que els trinquets triats per a jugar les finals són ‘escenaris molt coneguts per tots, no pensem que puguen influir a l’hora de decidir al campió’.\nA l’acte de presentació tampoc han faltat les autoritats, amb l’alcaldessa de Sueca, Raquel Tamarit, com amfitriona, al costat del director comercial de Bankia, Jesús Ángel Cecilia, el President de la Federació de Pilota Valenciana, José Daniel Sanjuan, el coordinador de pilota valenciana de la Generalitat Valenciana, Sebastià Giner i de Alfredo Hernándo ‘Fredi’, de ValNet.\nLes entrades per a presenciar les finals estan a la venda al preu de 20 euros en l’escala i de 15 euros en les galeries. Els punts de venda són els habituals, oficines de ValNet i trinquets.\nFOTOS: Mari Carmen Montes.


Mor un jove català mentre estava de vacances a Tailàndia\nper Redacció diumenge, 28 de juliol 2019 - 14:57h\nUna caiguda accidental, principal hipòtesi\nFinalment, el cos del turista ha estat traslladat aquest diumenge a l'hospital de Ko Sumai, on se li realitzarà una primera autòpsia per determinar les causes de la forma. La investigació continua oberta, però les autoritats treballen amb la hipòtesi que el noi hauria relliscat i caigut accidentalment. El Ministre d'Afers Estrangers tailandès ja s'ha posat en contacte amb la família del jove per gestionar la repatriació del cos.\nL'illa de Ko Sumai és la tercera illa més gran del país, situada al sud de Tailàndia. Les platges d'arena blanca i les barreres de corall marí propicien un entorn natural paradisíac que atreu milers de turistes cada any. Malgrat aquest entorn, s'ha de tenir en compte la complicada orografia del terreny.\n⚫ URGENT: Tràgiques notícies sobre la tercera víctima de l'accident de la C-12\nEnxampen 1 conductor a una espectacular i perillosa velocitat a l'AP-7 catalana


Dia internacional de la infermeria - Viquipèdia, l'enciclopèdia lliure\n3 Celebracions al Regne Unit\n4 Setmana de la infermeria\nEl Consell Internacional de la infermeria ha celebrat aquest dia des de 1965. L'any 1953 Dorothy Sutherland, una funcionària del departament de salut, educació i benestar, dels Estats Units, va proposar al president Dwight David Eisenhower proclamar un " Dia de la infermeria " però aquest no va acceptar-ho.\nCada any la temàtica del Dia Internacional de la Infermeria és diferent. Tot seguit, s'esmenten els diversos temes tractats\n2014: Les infermeres: Una força pel canvi - Un recurs vital per la salut.\n2013: Resoldre la desigualtat: Objectius del desenvolupament del mil·lenni.\n2012: Resoldre la desigualtat: De les proves a l'acció.\n2011: Resoldre la desigualtat: Incrementar l'accés i l'equitat.\n2010: Servir a la comunitat i garantir la qualitat: Les infermeres en la Vanguardia dels cuidats de les malalties cròniques.\n2009: Servir a la comunitat i garantir la qualitat: Les infermeres es comprometen a dispensar cuidats innovadors.\n2008: Servir a la comunitat i garantir la qualitat: Les infermeres al cap de l'atenció primària de salut.\n2007: Entorns de pràctica favorables: Llocs de treball de qualitat = atenció de qualitat al pacient.\n2006: Personal fiable, vides salvades.\n2005: Les infermeres a favor de la seguretat dels pacients: Atenció als medicaments falsificats i de baixa qualitat.\n2004: Les infermeres treballen amb els pobres i contra la pobresa.\n2003: Les infermeres, sempre amb la família. Als cuidats de tots, contra l'estigma de la sida.\n2002: Cuidar a la família- Les infermeres, disposades sempre ajudar.\n2001: Unides davant la violència: Les infermeres, sempre disposades ajudar.\n2000: Les infermeres: sempre disposades ajudar.\n1999: Celebrar el passat de la infermeria i reivindicar el futur.\n1998: Cooperació en la salut comunitària.\n1997: Joventut sana, futur més clar.\n1996: Investigació en la infermeria per una salut millor.\n1995: Salut de la dona: les infermeres obren el camí.\n1994: Families sanes per nacions sanes.\n1993: La qualitat, els costos i la infermeria.\n1992: Envellir de forma saludable.\n1991: Salut mental- Les infermeres en acció.\n1990: La infermeria i el medi ambient.\n1989: Salut a l'escola.\n1988: Ajuda-la a il·luminar el seu enlluernament.\nCelebracions al Regne Unit[modifica]\nCada any el 12 de maig, se celebra el Dia Internacional de la Infermeria, a l'Abadia de Westminster a Londres. Durant el dia, una làmpada simbòlica és portada des de la Capella de la infermeria a la mateixa Abadia i portada per diversos infermers, fins a arribar a l'abat. Tot seguit, l'abat és l'encarregat d'ubicar-la a l'altar. Aquest gest té un simbolisme de la transferència de coneixement d'un infermer a l'altre. A l'església de Santa Margarita a Wellow Este a Hampshire, lloc en el qual Florence Nightingale va néixer, es duu a terme un acte religiós el diumenge següent del seu naixement.\nSetmana de la infermeria[modifica]\nAls Estats Units i Canadà se celebra la Setmana Nacional de la infermeria cada any entre el 9 i 15 de maig. Va ser normatitzat als Estats Units pel president Richard Nixon l'any 1974.\n↑ 1,0 1,1 «International Nurses Day» (en anglès), 10-06-2012. [Consulta: 14 juny 2014].\n↑ «National Nurses Day» (en anglès), 14-05-2013. [Consulta: 14 juny 2014].\n↑ «Commemoration service» (en anglès), 11-09-2006. [Consulta: 14 juny 2014].\nA Wikimedia Commons hi ha contingut multimèdia relatiu a: Dia internacional de la infermeria\nObtingut de «https://ca.wikipedia.org/w/index.php?title=Dia_internacional_de_la_infermeria&oldid=23939280»\nLa pàgina va ser modificada per darrera vegada el 1 jul 2020 a les 12:10.


de casa al club: el gran llibre del patiment humà\nel gran llibre del patiment humà\nEl dia del Judici Final en vindrà un que dirà: «Senyor, he escrit Guerra i pau». Un altre dirà: «Senyor, jo he escrit La muntanya màgica, on el món se salva gràcies al sacrifici d'un nen». Un altre dirà «Senyor, jo he escrit més de vuitanta novel·les i reculls de contes». Un altre dirà: «Senyor, jo he rebut un gran premi internacional». Un altre dirà: «He escrit Finnegan's Wake només per a Tu, perquè ets l'únic que el pot llegir». I un altre: «Senyor, aquí tens Cent anys de solitud. No s'ha escrit mai res de millor». Vindran en corrua, l'un rere l'altre, cadascun amb la seva pila de llibres sota el braç, amb les xifres de vendes i les citacions dels crítics i els retalls de premsa, igual com els fundadors de les esglésies, dibuixats a la nau del temple, sostenen al palmell els seus edificis en miniatura. Tots estaran envoltats d'arcs de Sant Martí i d'energies, els seus rostres resplendiran com uns sols. I el Senyor els dirà: «Sí, els he llegit, naturalment, els he llegit tots, abans i tot que els escrivíssiu. Heu donat als mortals estones de gaudi, els heu empès cap a la meditació i el somieig. Heu dibuixat, en trompe-l'oeil, les portes més encisadores, les més barroques, les més ornamentades, les més massisses, al mur interior del front, a l'os llis i groguenc. Però quina d'aquestes portes s'ha obert realment? Quina ha aixecat la parpella que tenim al front, cobrint l'ull del cervell? A través de quina ha començat el cervell a veure-hi de debò?». Apartats a un costat, humils, vestits amb pelleringues, hi haurà Kafka i el president Schreber, Isidore Ducasse i Swift i Sabato, i Darger i Rezzori, i milers d'anònims, autors de diaris trencats, cremats, devorats, soterrats en el bram del temps. Tindran les mans buides, però portaran les lletres gravades als palmells: «El senyor dels somnis, el gran Isachar...». Darrere seu vindran encara més escriptors que hauran escrit només amb llàgrimes, només amb sang, amb substància P, amb orina i adrenalina i dopamina i epinefrina, directament als seus òrgans ulcerats de por, a la seva pell excoriada per l'èxtasi. Cadascun portarà sota el braç la pròpia pell escrita de cap a peus, i el Senyor en farà, relligant-les totes entre les cobertes del naixement i de la mort, el gran llibre del patiment humà.\nMircea Cărtărescu. Solenoide. Traducció d'Antònia Escandell Tur. Periscopi, 2017. P. 286-287.\nEtiquetes: Cărtărescu, doblecs, fora de programa, lectures, llibres dificils de folrar\nMiquel Vilardell 31/3/18 11:51\nQue bo!!! Qui és aquesta autora?\nZaca 31/3/18 23:09\nAutor. I boníssim.\nRoc Aragonés 1/4/18 1:17\nÉs un text magnífic! Crec que les millors obres apareixen del la pròpia pell de l'autor; de la inspiració, en definitiva, més real i pura.\nmatilde urbach 1/4/18 9:27\nSolenoide és, en paraules del narrador, un text que no pretén ser un llibre. Va d'un que ha agafat polls i es mira el melic. Té vuit-centes seixanta-nou pàgines i pesa 1,2 quilos. Me'l vaig comprar al desembre (30 leurazos) i vaig fent, a poc a poc.\nmatilde urbach 1/4/18 10:02\nEl tenim a la biblioteca, també, però ara està en préstec. Facin les seves reserves.\nmatilde urbach 1/4/18 10:03\nEl té en Robert i, em consta, l'està gaudint de valent, que es diu.\nRobert 4/4/18 10:15\nMiquel, ja el so acabat, és una meravella, t'encantarà (jo diria); no és una novel·la és un plan de escape (diu ell mateix), un diari desesperat d'un habitant de Bucarest, Bucarest és la protagonista i també ... bueno, és igual deixa el que estiguis fent i llegeix-lo


Els continguts temporals arriben a WhatsApp\nPublicació: dimarts 21 de febrer 2017, 12:09h\nPrimer va ser Snapchat, amb les fotografies efímeres. Després va ser Instagram, que va agafar la mateixa idea per fer les conegudes com Instagram Stories, petites peces audiovisuals que desapareixen després de 24 hores. Facebook no va voler quedar-se enrere i fa pocs dies va llençar la mateixa opció i ara ha estat WhatsApp qui ha volgut oferir aquests tipus de continguts temporals. Ja es poden crear actualitzacions d'estat a WhatsApp amb imatges, gifs o vídeos que desapareixen després d'un dia.\nPer gaudir d'aquesta nova eina heu d'actualitzar l'aplicació, i ja podreu compartir moments i situacions que els vostres contactes veuran només durant 24 hores. Fins ara, a l'estat de WhatsApp només es podia posar textos breus o opcions com 'al cinema', 'ocupat' i d'altres estats senzills, però ara ja no caldrà anar a Instagram per compartir moments quotidians amb els nostres 'amics'.\nA més, aquests podran respondre a aquests nous estats a través de missatges privats, de la mateixa manera que passa a Instagram. Es compleixen vuit anys des que WhatsApp va néixer i, tal com expliquen al blog de l'aplicació, per celebrar-ho han volgut crear "aquesta nova i millorada funció que et permetrà mantenir informats als teus contactes de WhatsApp d'una forma divertida i senzilla".


Programem activitats d'intercanvi de coneixements per l'autogestió de la salut i el viure activista. Col · laborem en les visites guiades de Dolça Revolució i promovem l'agricultura ecològica, l'autosuficiència en salut i alimentació, el savi disseny de la permacultura, els vergels per la Pau, les energies renovables aplicades, la gestió sostenible dels recursos, el conèixer-nos millor cada qual. Coneix el calendari, t'esperem.\n<ENLLAÇ a dades d'interès per a programar la visita>\nVisita guiada als vivers Pàmies a càrrec de la Dolça Revolució, xerrades i intercanvi de coneixements sobre salut.\nCada dissabte i fins finals de la tardor, es celebren les visites guiades de reconeixement de plantes i les seves propietats. Les activitats del matí no necessiten inscripció, no tenen cost. Atenció, grups amb autocar, concertar la visita prèviament a activitats@dolcarevolucio.cat - tel. 606 846 081\n10:00 Benvinguda. Es conformen dos grups (castellà i català) i comença la visita al Jardí Medicinal Dolça Revolució.\n11:30 A la sala d'activitats consulta grupal sobre temes de salut.\n12:00 Conferència - Aigua de mar, història, beneficis i formes d'ús, per Aleix Pàmies.\n"Connecta a Terra", obertura del Mandala Podal Aromaterapèutic durant tot el dia. Disponible espai ombrejat amb zona infantil y pícnic amb 8 taules, de lliure ús durant tot el dia i disponibilitat de presa elèctrica i aigüera. Disponibles dues places per a vehicles elèctrics amb càrrega lenta des schuko. Mascotes benvingudes, accés a tots els espais únicament en braços o transportí. Gossos subjectes amb corretja a tot el recinte exterior i acompanyats per l'amo. Benvinguts!\nTaller pràctic de poda de maig\nContinuem amb els tallers de poda per aconseguir l'equilibri harmònic en la formació de l'arbre. En aquesta ocasió, el taller es dedica a la poda de maig.\nImparteix: Manel Montull Roigés - Especialista en fructicultura. Professor amb diversos articles publicats en revistes especialitzades en fructicultura i amb més de 50 anys d'experiència.\nCoordinat per Dolça Revolució. tel. 606 846 081 - info @ dolcarevolucio.cat\n+ Info | Inscripció\nTaller vivencial: La Mort i el Bon Morir.\nUn taller ple de vida. Observar els sentiments que em genera la paraula finitud... i la mort? I morir? Hi ha una altra vida? Cal que em prepari? L'ambient de seguretat i confiança, el respecte al ritme personal de cadascú, la preservació de la intimitat, la no-interpretació, el no judici i la confidencialitat són necessitats fonamentals que constitueixen la base del taller.\nImparteix: Devani Mata, formada en Psicoteràpia Integradora Humanista. Fundadora i directora del Servei de Suport al Duel de Ponent. Lleida (2000-2016) i de Respira. Acompanyament de vida, mort i dol. (2017-2019). Compromesa amb un treball espiritual que col·labori a ampliar la consciència de l'ésser humà individualment i col·lectiva.\nCada dissabte i fins finals de la tardor, es celebren les visites guiades de reconeixement de plantes i les seves propietats. Les activitats del matí no necessiten inscripció, no tenen cost.\nAtenció, grups amb autocar, han de concertar la visita prèviament contactan a: activitats@dolcarevolucio.cat - tel. 606 846 081\n12:00 Conferència - Flora intestinal i Microbioma. La importància dun intestí saludable per a una ment sana, per Aleix Pàmies.\n12:30 Diàlegs amb Josep Pàmies, reflexions, preguntes i experiències de curació, juntament amb l'intercanvi de coneixements relacionats amb alimentació i salut.\n"Connecta a Terra", obertura del Mandala Podal Aromaterapèutic durant tot el dia. Disponible espai ombrejat con zona infántil y a manera de pícnic amb 8 taules, de lliure ús durant tot el dia i disponibilitat de presa elèctrica i aigüera. Disponibles dues places per a vehicles elèctrics amb càrrega lenta des schuko. Mascotes benvingudes, accés a tots els espais únicament en braços o transportí. Gossos subjectes amb corretja a tot el recinte exterior i acompanyats per l'amo. Benvinguts!\nTaller: Introducció al bon descans\nEn aquest taller es presenten tècniques i recomanacions per buscar el millor descans, el bon dormir i s'analitzen de forma pràctica les possibilitats del concepte Earthing (connexió a terra, caminar descalços ...) com la innovadora proposta d'un gran desinflamador del cos humà. De 16 a 20:00.\nImpartit per Aleix Pàmies i Manolo Vilchez.\n12:00 Conferència - Artrosi i Osteoporosi: Com ajudar des d'un punt de vista integratiu (alimentació, fitoteràpia, suplements, exercici físic), per Aleix Pàmies.\nTaller: Processat d'aliments amb energia solar\nRecorregut teòric pràctic amb l'ús de cuines, forns i deshidratadors solars d'escala domèstica amb degustació de productes Pàmies.\nTaller: Simplicitat i art en morir\nUn viatge apassionant pel coneixement sobre la mort amb sugerencies per disposar d'unes exèquies vivencials i respectuoses amb el planeta.\nImparteix Jordi Miralles Ferrer, biòleg, autor de Simplicidad y arte en el morir publicat per Pàmies Vitae Edicions.\nHorari de 16.00 a 19.00.\n12:00 Conferència -\nTaller: Reforç de la salut explorant les emocions a través de l'expressió corporal\nLes emocions estan estretament lligades a la nostra salut. Alliberar les nostres emocions ajuda a pujar el nostre sistema immunològic. La presa de consciència d'aquestes emocions ens permet expressar-les i transitar d'unes emocions a les altres. La proposta d‟aquest taller vivencial és obrir-nos a expressar a través del joc corporal i teatral.\nImpartit per Lydia Encinas, arteterapeuta, actriu i formadora en llenguatges artístics.\n12:00 Conferència - Restricció calòrica i dejunis, per Aleix Pàmies.\nTaller pràctic de poda de juny\nContinuem amb els tallers de poda per aconseguir l'equilibri harmònic en la formació de l'arbre. En aquesta ocasió, el taller es dedica a la poda de juny.\nTaller: Cànnabis medicinal\nTaller informatiu sobre el Cannabis Medicinal a base científica. Transmissió de l'experiència d'Aleix Pàmies des del seu tasca com a conseller naturòpata a Pàmies Vitae. Amb 3 hores de durada.\nXerrada-col·loqui: Entendre l'interior observant l'exterior\nXerrada col·loqui sobre com l'observació de l'exterior amb consciència ens pot fer canviar el nostre interior. S'observarà la lluna amb telescopi i prismàtics.\nImparteix Eduard García Muntané. Físic per la Universitat de Barcelona.\nCoordinat per Dulce Revolución. Tel. 606 846 081 - info@dolcarevolucio.cat\nSom energia: ordenada, confinada, la produïm, la necessitem, la consumim ... i millor sense impactes\nEl Sol sempre ens acompanyarà...


Maribel Domènech vist el Centre del Carme per a la lluita feminista - Beat Valencia\npor Beat Valencia | 9 junio 2020 | Exposiciones\nEl Centre del Carme Cultura Contemporània obri l’exposició ‘Acciones Cotidianas’ de l’artista valenciana, Maribel Domènech. La mostra, que es va inaugurar de forma virtual el passat 15 de maig durant el confinament, s’emmarca dins de la convocatòria ‘Trajectòries’ del Consorci de Museus i repassa 35 anys de l’art compromés i feminista de l’artista valenciana Maribel Domènech, a través d’escultures, instal·lacions, fotografies, vídeos i projectes col·laboratius.\nEl treball de Maribel Domènech gira entorn de la reflexió de la vida quotidiana: on s’entrecreuen les coses íntimes i les socials en narracions visuals, emocionals i performatives, que expressen el compromís amb l’experiència viscuda i reclamen la participació dels seus destinataris. Al llarg de 12 estades es poden reconéixer les diferents problemàtiques que traspassen l’obra de Maribel Domènech: el moviment feminista, la lluita contra la violència de gènere, el canvi climàtic o el pas del temps. Entre aquestes destaca la sala central de Ferreres on s’ha situat el projecte ‘Trilogía de la vida’ a través de tres vestits que simbolitzen el passat, el present i el futur.\nAquesta trilogia està encara en procés, ja que Domènech encara continua treballant en la tercera peça dedicada al futur i per a la qual cada dia tix un metre. Segons l’artista, que reconeix que aquests vestits poden arribar a pesar entorn dels 200 quilos “vaig començar a teixir aquestes peces com una manera de protegir els cossos, la seua intimitat i la seua identitat”. L’exposició inclou diverses instal·lacions inèdites realitzades ‘ex professo’ per al Centre del Carme com ‘Seguimos de luto y con rabia’.\nL’exposició de Maribel Domènech estarà oberta al públic del 5 de juny a l’11 d’octubre. La seua visita virtual, que inclou una tretzena sala exclusivament digital, està a la disposició del públic en la web del Consorci de Museus: www.consorcimuseus.gva.es.


El que s'amaga darrere el vel de la mediàtica Miriam Hatibi -\nAquest article publicat a Racó Català,em sembla una meravella, i de lectura obligatòria.\nAquest post s’origina arrel d’un comentari que vaig fer en un post del compte d’Instagram @mems.identitaris. El tema és, que no sabia que tibant un fil em trobaria amb tanta informació i tants noms, i el més important, tal trama. Doncs bé, he passat diverses hores llegint articles i mirant vídeos els quals són lluny de la meva ideologia, i espero poder-ho sintetitzar tot de la forma més objectiva que pugui.\nNota dels nostres advocats: tota aquesta informació prové de les cerques que he fet a internet, de molts temes hi ha proves, i d’altres, els més polèmics, són declaracions anònimes, normalment de gent que prefereix mantenir la seva identitat al marge per por a represàlies, com també hi ha opinions personals d’altra gent. Per tant, això és un resum de tot el què he trobat i comptem que la meva opinió és lliure com la de qualsevol ciutadà europeu oi? Doncs això.\nComencem pel principi, el post. La noia que hi apareix es diu Míriam Hatibi, és de raça àrab/marroquí, nascuda a Catalunya. Treballa com a consultora en una empresa i és la portaveu de la fundació Ibn Battuta. És bastant probable que l’hagueu vist per la televisió, ja sigui a debats, entrevistes o actes de la comunitat musulmana. Acostuma a ser la noia que porta un vel més modern, de colors llampants, vermell, groc, potser daurat alguna vegada, amb formes molt més treballades que els hiyabs habituals. Per si encara no la teniu situada, va emergir com a “portaveu dels musulmans” després dels atemptats a Barcelona el 17A, fent-se un personatge més públic, i adquirint més notorietat.\nIntroduïda, continuem. La Míriam apareix fa unes setmanes a un debat a la UPEC (Universitat progressista d’estiu de Catalunya), on es parlava de racisme ciutadà, juntament amb Sílvia Agüero, activista feminista d’ètnia gitana, i Mimunt Hamido, activista feminista i laïcista, d’origen musulmà i de Melilla. M’enfoco en aquesta última. No sóc un seguidor seu, i pel poc que he pogut llegir, defensa que el vel és un símbol opressor, que en cap cas s’ha de fer portar a les menors d’edat, ja que té una finalitat d’evitar la provocació que causa a l’home envers el cos nu de la dona, denuncia també el suposat feminisme islàmic, el patriarcat, el racisme, i lo complicat que és ser laic a Europa, entre altres coses. Vosaltres mateixos podeu investigar més si així ho desitgeu. Bé doncs, fa unes setmanes, Hamido va fer una sèrie de twits sobre com va anar el debat en qüestió, el resum seria que havia quedat decebuda amb el col·loqui i les demès participants, ja que segons sembla, Hatibi va actuar com sempre es veu que fa: discurs amb les mateixes mentides recitat a 1000 per hora, que sembla que portar hiyab ja és una professió, que exerceix des de la seva atalaia privilegiada, on el seu sogre li posa a disposició una TV i mecanismes de propaganda i institucions de la seva àrea d’influència. També comentava com a la progressia catalana ja li va bé la figura de Míriam Hatibi com a model de diversitat, i com tranquil·litza consciències pseudoprogressistes mentre altres, pugnen per un territori, el català. Hi ha una mica de beef entre les dues per Twitter, si voleu consultar-ho, o voleu fer una ullada al col·loqui, vosaltres mateixos podeu buscar-ho, ho trobareu ràpid. També hi ha un articleresumint el debat al digital infotalqual.net, propietat de Rachid Alí (musulmà també, de sector més aviat progressista, expulsat el 2015 segons comenten, per ordre del personatge que ara introduiré). Res, que tot això és una mica plom, però us ho havia d’explicar per introduir una altra figura, el sogre de Míriam Hatibi, Mohammed Chaib.\nQui és Mohammed Chaib? Doncs per introduir els orígens i la posició actual, un home nascut a Tànger la dècada dels 60, que va venir aquí quan era un nen, va tornar a marxar al Marroc als 12 anys (on va estudiar a l’Institut Español de Tànger) i llavors va tornar per estudiar farmàcia primer a Granada i posteriorment a Barcelona. Actualment, és el president de l’Associació Ibn Battuta (de la qual la Sra. Hatibi n’és portaveu), és vocal de la Fundació del FC Barcelona (i president de dues penyes al Marroc) i és també el delegat al Marroc de l’empresa Comsa-Emte (una constructora que ha aparegut força als mitjans en els últims anys), la qual va comprar la seva antiga empresa Luwa Española. Ha estat diputat del PSC al Parlament de Catalunya del 2003 al 2010, i del PSOE al Congreso del 2018 fins a aquestes últimes eleccions espanyoles, entre altres càrrecs diversos i presència en comitès, comissions, com també càrrecs al govern del Marroc, ja que és molt proper a Mohammed VI.\nPerò ja hi arribarem aquí, ara tirem una mica enrere en el temps, primer al 1994 quan funda l’associació Ibn Battuta, seguit del 1995 quan s’afilia al PSC, i després a l’any 2000, quan José Ignacio Urenda (advocat i militant socialista, antifranquista declarat, un dels màxims experts segons diuen en nova immigració, i que va traspassar el mateix dia que Pasqual Maragall era designat com a 127è President de la Generalitat) i Anna Terrón (Actual directora de la FIIAPP, professora de La universitat Ramon Llull, ex-secretària d’estat d’Immigració, ex-secretària a l’UE per la Generalitat de Catalunya, ex-membre del comitè de regions de l’UE, entre altres), van aconsellar al mateix Maragall incloure a Chaib a les llistes, per tal de captar el vot immigrant marroquí. Chaib a més, sembla ser que estava apadrinat per Youseff Amrani, Ministre Delegat d’assumptes exteriors i de cooperació del gabinet de Abdelilah Benkirane (1r ministre del Marroc del 2012 al 2017). Amrani va treballar des del 78 servint al ministeri d’afers exteriors marroquí, i entre demès càrrecs, va ser cònsol a Barcelona del 92 al 96 (en el mandat de Pasqual Maragall) i també Secretari General de l’Unió pel Mediterrani el període 2010–2011.\nAixí doncs, Mohammed Chaib és escollit diputat al Parlament de Catalunya pel PSC l’any 2003, el 1r diputat a Catalunya d’origen musulmà. Va exercir fins al 2010, passant per comissions de justícia i dret, de seguretat, de ciutadana i de benestar i immigració, a més de col·laborar a premsa escrita com La Vanguardia. Va ser molt insistent en incloure al nou Estatut competències per a què Catalunya pogués decidir sobre l’àmbit immigratori i de concessió de permisos. La seva elecció no va estar exempta de polèmica, ja que moltes associacions musulmanes manifestaven que aquest senyor no els representava, que era massa proper al règim de Mohammed VI i que era incapaç de representar els drets dels musulmans que vivien a Catalunya.\nTambé comenta Mohammed Alami Susi, fundador i president de l’Associació d’Amics del poble marroquí, que en l’època pre-Maragall, els diferents grups musulmans de Catalunya van ser pressionats per a què votessin al PSC el 2003. També van rebre pressions el 2016, quan es presentava pel PSOE, per part del cònsol Yesser Faris, i expliquen altres presidents d’associacions que fins i tot havien rebut amenaces i coaccions. Aquesta vegada no va ser escollit, però si que va prometre càrrec com a diputat posteriorment, el 2018, quan Meritxell Batet va passar a ser ministra. Entre els parlamentaris catalans de 2003–2010, segons es comenta, també hi havia dubtes de per a qui treballava aquesta persona, si pel Marroc, Espanya o Catalunya. Un d’ells ho expressava així: “Aquí sempre s’ha dit que és un espia i un home del rei Mohammed VI a Catalunya, però malauradament, no en tinc proves”.\nI és un home del Marroc? Bé, li paguen els viatges allí, cada any és convidat a la Festa del Tron al Palau Reial (junt amb un seguici de polítics i representants d’associacions de la corda). Una dona que s’ha mogut per l’entorn assegura que al Marroc li interessa que estigui al Congrés, per a tal de que informi, sobretot de temes relacionats amb el Sàhara occidental (i la seva independència, a la qual tant el Marroc com ell, hi són contraris, com també a la de Catalunya i Escòcia). El 2009 es va organitzar un bon pollastre entre Espanya i el Marroc arran de les declaracions de Chaib sobre l’activista Aminatu Haidar, pro-independència saharaui en vaga de fam, i el 2010 sembla que van pagar 300 € a cada un d’un bon grapat de persones per a què que anessin a un acte de Haidar amb voluntat de sabotejar-lo. Associacions no alineades amb ell es queixen de que no reben subvencions del Marroc, ja que ell controla la direcció d’aquestes. Curiosament, el hacker Chris Coleman, va filtrar uns documents del govern marroquí on apareixia una subvenció de 52.000 € per Ibn Battuta, que Chaib va justificar que anaven destinades a activitats de convivència, per a què els nens aprenguin àrab, etc. L’associació també ha rebut subvencions de la Generalitat, uns 500k en total en els últims anys.\nUn altre tema, ara empresarial. Mohammed Chaib era propietari de l’empresa farmacèutica Luwa, amb la qual va muntar sales esterilitzades per tot el territori espanyol. Com he dit, Luwa va ser adquirida per Comsa-Emte, l’any 2006. Chaib va ser designat conseller al Marroc d’aquesta empresa el 2011, un any després del seu periple com a diputat autonòmic. L’any 2016, el govern del Marroc els assigna un contracte de 44 M € per a muntar un sistema de videovigilància a Casablanca, com també un altre per muntar un immens laboratori farmacològic. Des de Barcelona, els seus crítics asseguren que aquests contractes sempre s’assignaven a empreses franceses, i que és molt curiós que el guanyi una empresa espanyola just en el moment que el sr. Chaib és entremig.\nL’últim “regal” que li ha fet Mohammed VI, el 2018, és el ser delegat a España del festival de Música Sagrada de Fès, on Ibn Battuta i la fundació Esprit (que representa a les famílies del Marroc més poderoses) organitzen l’event.\nExposat aquest personatge, ens en falten un parell més, molt breument tots dos. Un d’ells és Nourredine Ziani, un ciutadà marroquí expulsat del país l’any 2013 per presumpta col·laboració amb els serveis d’intel·ligència del Marroc. Ziani exercia com a imà, era el president de l’Unió de centres culturals islàmics de Catalunya, que va rebre uns 160k de diners públics entre 2010 i 2013 per ensenyar àrab i repartir ajudes a les famílies musulmanes, sobretot durant el ramadà. Era molt proper a les veus de CiU (després del 2010 quan el PSC va perdre el govern, anteriorment era més partidari dels socialistes), on semblaria que l’utilitzaven per captar vot de la seva ètnia. Chaib i Ziani eren molt propers, i es parlava de que es repartirien el pastís de Catalunya: Chaib en els àmbits socials, Ziani en temes religiosos. Per enveges, robatori de protagonisme i demès, diuen que Chaib va queixar-se, provocant l’expulsió de Ziani. El sortint director del CNI, Félix Sanz-Roldán va emetre una denuncia contra Ziani (que a més es va demostrar que cobrava de la DGED marroquí) per amenaça de la seguretat nacional, per comprometre les relacions d’España amb altres països i per ser un col·laborador d’un servei estranger d’intel·ligència l’any 2000. Àngel Colom, de CdC, i al càrrec de la secretaria d’immigració d’aquest partit i director de la fundació Nous Catalans (on Ziani també tenia un càrrec), va queixar-se de la maniobra del servei d’intel·ligència espanyol, però l’expulsió de Ziani no es va revertir.\nA Chaib també se l’ha acusat de ser molt proper als serveis d’intel·ligència tant del Marroc com d’Espanya, però de moment, segueix a cavall entre els dos països.\nL’altre personatge el qual volia mencionar és Yasin Chaib i Rodríguez, el fill del polític, i parella de Hatibi. N’existeix molt poca informació sobre ell: Té un càrrec dins la fundació Ibn Battuta des de 2018 (també durant 2015–2016), anteriorment a la Fundació de La Caixa, és musulmà practicant, va escriure un article a principis de setembre del 2017 parlant de convivència després dels atemptats de Barcelona i va anar a un col·legi cristià. El seu compte de Twitter està inactiu des del 2018, just quan comença com a coordinador de la fundació. No he trobat res més que fos rellevant.\nFins aquí les dades extretes de diaris, entrevistes, col·loquis i debats. Ara, la part subjectiva.\nM’ha costat molt trobar informació d’aquest “representant de la societat”, si que he llegit que creuen que Mohammed Chaib ha fet una neteja de reputació a la xarxa (valorada en 30k aprox.).\nAls diaris d’aquí, al nacional.cat, un article crític de Jordi Galves, a l’Ara.cat, notícies de la fundació i de la seva participació al FCB i un article del fill Yasin. Al nació digital, assistència a actes i un breu paràgraf del 2006 on assegura que creu que els “nous catalans” no voldran la independència, i que ell és catalanista, d’esquerres i federalista. Si no fos perquè estan vivint gràcies a subvencions, i sempre juguen al joc/trampa del progressisme, trobaria curiós que cap que cap dels diaris de Catalunya obviés un personatge d’aquestes característiques. La vergonyeta no acaba mai aquí.\nSi comptem La Vanguardia i el Periódico, al 1r trobem notícies del 2007 on es mostra a favor d’ensenyar àrab a les escoles i també un altre on parla de que els Menas d’Andalusia vindran aquí per l’entrada de Vox al govern andalús. Ho dec tenir mal entès, i Catalunya deu ser l’únic lloc a la península Ibèrica on no mana Vox. Al Periódico hi apareix una notícia de 2018 (durant el 155, que va parar totes les subvencions, ja en parlarem un altre dia) que exposa que Ibn Battuta va llogar tres pisos en un bloc per acollir menors, que van esdevenir un horror pels veïns (soroll, destrosses, mala higiene, baralles). Sembla que la DGAIA ja havia avisat al president de la fundació Chaib del tema i comenta que sense les subvencions de la Generalitat (500k €!), clar, no se’n podien fer càrrec. Un dels personatges que han aparegut a l’escrit, Alami Susi, sortia en una entrevista on comentava que els centres acollidors de menors importats cobraven entre 2.000 i 3.000 € per nano/a, no és la primera volta que ho escolto. Alami Susi també es mostrava contrari als denominats menes.\nTambé vaig veure part del debat de la UPEC. Com he dit, no combrego ni amb les opinions ni les idees de la sra. Hamido, però em va semblar una persona molt educada i amb bona capacitat comunicativa. Això últim també ho tenia la sra. Hatibi, però tenia unes formes més aviat “divaesques” (coses de la fama imagino). Sempre que l’he vist a la televisió m’ha donat aquesta sensació, i no crec que pel fet de portar vel o ser d’una altra religió, i de que aquí se li doni quota per fer veure que són molt inclusius, aquesta noia s’hagi de creure l’abanderada de ves a saber què.\nEl vel que a vegades porta la sra. Hatibi és una espècie de “Fashion Hiyab”. Els que ens seguiu sabreu que m’agrada el tema moda i tendències, i per no allargar-me només diré que si el món de la costura es fixa i treballa en una peça o un complement, mai és casual.\nDons bé, entre Universitats progressistes d’estiu, trames entre Marroc i Castella amb Catalunya pel mig, personatges tèrbols com Chaib, infiltrats i paràsits del sistema treballant per a què els recursos del nostre país els rebin persones que potser no ho necessiten he quedat molt distret a l’hora d’escriure tot aquest text.\nAh, i no ho oblideu, quan emergeix una “nova estrella” com per exemple la Miriam Hatibi, sempre s’ha d’anar a l’origen, i descobrir de quin camp ha sortit aquell bolet, i amb quin adob l’han cultivat. Tot i que a vegades, no ens agradarà massa saber què es sega en algunes finques.\nA reveure. Q\nFonts: elmundo.es, elpais.com, tercerainformacion.org, infotalqual.com, twitter.com, rebelion.org, elperiodico.com, lavanguardia.com, ara.cat, elnacional.cat, naciodigital.cat, diba.cat, linkedin.com, socialistes.cat, elespañol.com.


Projecte educatiu AULAMAR : Els instituts de secundària prendran el pols al litoral barceloní amb embarcacions d’esbarjo sostenibles – Lo Campus diari\nProjecte educatiu AULAMAR : Els instituts de secundària prendran el pols al litoral barceloní amb embarcacions d’esbarjo sostenibles\nAquest projecte educatiu que uneix ciència i esport vol fomentar el coneixement i l’ús sostenible del litoral entre els joves.\nLes dades obtingudes a través de la iniciativa serviran per comprendre millor els processos físics que governen les platges de Barcelona, per exemple, quan hi ha tempestes.\nEl passat 27 de desembre arrencava AULAMAR, un projecte educatiu coordinat per l’Institut de Ciències del Mar (ICM-CSIC) i finançat per la Fundació BIT Habitat que busca promoure el coneixement del litoral barceloní entre els més joves a través de l’ús d’embarcacions d’esbarjo sostenibles. Es dirigeix, en especial, a l’alumnat de secundària, al qual vol conscienciar sobre la importància de fer un ús sostenible de la costa.\nA part de l’ICM-CSIC, també participen en el projecte la Facultat de Nàutica de Barcelona (FNB-UPC), la Unitat de Tecnologia Marina (UTM-CSIC), l’Institut d’Arquitectura Avançada de Catalunya (IAAC), el Club Patí Vela de Barcelona (CPVB), l’associació de pescadors del barri de la Barceloneta (Cap a Mar), la cooperativa d’iniciatives sostenibles Tarpuna i més d’un centenar d’alumnes de diferents instituts.\nL’estat del litoral barceloní\nLa tradició marítima ha condicionat històricament el creixement econòmic i social de Barcelona. A conseqüència de la pressió exercida per l’activitat humana i el canvi climàtic, l’ecosistema costaner de la ciutat comtal és avui “extremadament vulnerable”, segons apunta Josep Lluís Pelegrí, professor d’investigació i director de l’ICM-CSIC.\n“Paradoxalment, l’oceanografia està tecnològicament més preparada per estudiar el mar obert que el medi litoral. En aquest context de vulnerabilitat mediambiental, hem de millorar dràsticament el coneixement de l’estat i l’evolució de l’ecosistema costaner, per la qual cosa cal un monitoratge constant que és possible, no només a través dels projectes científics, sinó també a través d’iniciatives educatives com és el cas d’AULAMAR”, afegeix Pelegrí.\nAULAMAR és un programa pilot de monitoratge de les aigües costaneres que involucra els joves en un projecte real de recerca oceanogràfica. Busca fer més estreta la relació entre aquest col·lectiu i el litoral barceloní a través d’una ciència més oberta, inclusiva i participativa. Així mateix, pretén obtenir dades oceanogràfiques que ajudaran a comprendre millor l’impacte social i mediambiental de l’activitat humana i el canvi climàtic en els ecosistemes costaners.\nEn el marc d’aquesta iniciativa, científiques i científics acompanyaran a més d’un centenar d’alumnes de diferents instituts en la construcció i desenvolupament d’un sistema d’obtenció de dades oceanogràfiques del litoral barceloní de baix cost. “Els prototips de mesura desenvolupats s’instal·laran en embarcacions d’esbarjo sostenibles com ho són el patí de vela, el SUPsurf, el caiac o altres embarcacions pesqueres”, explica Raul Bardají, de l’UTM-CSIC.\nAquests aparells recolliran dades de, per exemple, el tipus de residus que es troben a les platges de Barcelona, la qual cosa permetrà obtenir una fotografia més completa de l’estat del litoral barceloní. A més, segons explica la investigadora de l’ICM-CSIC Nina Hoareau, “els nous registres ens proporcionaran informació sobre els processos físics que governen el litoral, la qual cosa ens ajudarà a comprendre millor la distribució de les aigües residuals durant els episodis de pluja o la dels residus plàstics en certes zones de la costa, entre altres”.\nPer la seva banda, l’investigador de l’ICM-CSIC Ignasi Vallès, convençut que elconeixement i la sensibilització requereixen emoció i participació, conclou que “AULAMAR és un projecte integral que apodera l’alumnat, la qual cosa és clau perquè sigui conscient de la importància que té la seva labor per a la comunitat científica i, al cap i a la fi, per a la societat. Estem convençuts i convençudes que, d’aquesta manera, arribarem a ser els i les ciutadanes blaves que tant necessita Barcelona”.\nAquesta iniciativa encaixa a la perfecció amb la filosofia de la Dècada de les Ciències Oceàniques pel Desenvolupament Sostenible (2021-2030) promoguda per les Nacions Unides, en la qual Barcelona participa a través del programa Ocean Cities, una xarxa internacional coordinada per l’ICM-CSIC creada per impulsar les ciutats oceàniques sostenibles.


El Llagostera s´assegura la continuïtat de Tito, Pi, Tarradellas, Masó i Oliver | Catalunya Futbol\nEncara no ets usuari de catalunyafutbol? Registra't ara mateix!\nPer motius técnics, els usuaris registrats han de reiniciar la seva contrasenya aquí per poder iniciar sessió.\nSUPER OFERTAS EQUIPACIONES GIVOVA\nJuvenil Divisió d’Honor\nCadet 1a Divisió\nCadet 2a Divisió\nInfantil 3a Divisió\nBenjamí 3a Divisió\nBenjamí 2a Divisió\nCadet Divisió d’Honor\npoker buy flagyl online organ\nfranking viagra generic 25mg fungible\nEl Llagostera s´assegura la continuïtat de Tito, Pi, Tarradellas, Masó i Oliver\n29/05/2012 Aquestes renovacions s’uneixen a les dels defenses Óscar Álvarez, Vallho i Aimar Moratalla Qui no seguirà serà el defensa Diego Rangel El Llagostera va tancar ahir d’una tacada la renovació de fins a cinc futbolistes de la primera plantilla. I no cinc renovacions qualssevol. El club blaugrana s’assegurava la continuïtat de pesos pesants com ho han estat Enric Pi, Pere Tarradellas i Tito, a banda de lligar per a una temporada més el jove migcampista Jordi Masó i el porter Oliver. D’aquesta manera, la plantilla per al curs 2012/2013 comença a prendre cos quan encara s’estan disputant els play-off d’ascens a Segona Divisió A i amb l’estiu encara per arribar.\nEl Llagostera s’ha posat les piles. L’activitat als despatxos és frenètica amb la intenció de tenir configurada la major part de la plantilla per al curs vinent al més aviat possible. Divendres passat el club anunciava la renovació de tres defenses: Óscar Álvarez, Aimar Moratalla i Vallho. Ahir, fins a cinc futbolistes del primer equip van donar el seu “sí” per seguir un any més defensant els colors blaugrana. Es tracta del porter Oliver, els migcampistes Tarradellas, Tito i Masó; i també el davanter Enric Pi. Homes importants per als esquemes d’Oriol Alsina, com ho demostra l’enorme participació de la majoria d’ells en un exercici històric per als llagosterencs.\nTito, amb 3.012 minuts i 1 gol, és el jugador d’aquest quintet que més protagonisme ha tingut aquest any. El segueix un Tarradellas que no només va jugar 2.939 minuts, sinó que a més va veure porteria en cinc ocasions. No es queda curt Enric Pi. L’atacant va donar un cop de mà als seus companys amb 3 dianes en els 1.934 minuts que ha disputat. La presència de Jordi Masó ha estat menor, però el jove migcampista (784 minuts) ha intervingut en 26 dels 37 partits de Lliga que l’equip ha disputat.\nA part d’ells, el Llagostera s’ha assegurat la continuïtat d’un dels porters de la primera plantilla. Es tracta d’Oliver Sánchez, que va signar aquest mercat d’hivern procedent de l’Sporting Maonès. Tot i que no va gaudir de cap minut, el cos tècnic i la directiva el consideren una ferma aposta de futur i per això han decidit renovar el seu vincle amb el club una temporada més. D’aquesta manera, el Llagostera 2012/2013 ja té un total de 9 jugadors confirmats: Oliver, Óscar Álvarez, Vallho, Aimar, Tito, Tarradellas, Jordi Masó, Enric Pi i el nou fitxatge Alfonso Artabe\n. En els propers dies el cos tècnic i la directiva s’asseuran amb d’altres integrants de la primera plantilla per veure quines són les seves opcions de seguir al club, com és el cas d’Eloi Amagat, Uri Santos o Dani Espolita, entre d’altres.\nQui de ben segur no continuarà és el defensa Diego Rangel, a qui no se li ha renovat el contracte que li acabava aquest 30 de juny. La baixa de Rangel s’uneix a les del migcampista Marc Plaja i el davanter David Costa, de qui se n’anunciava l’adéu la passada setmana.\nLLAGOSTERA | CARLES ROSELL\nWEB AMIGA Usuaris On-Line41 Usuaris Online\tPATROCINADORES-RESULTADOS\tGRUPOS decargar normas Segui @catalunyafutbol\nSegueix-nos al Facebook\tPublicitat\tCatalunyafutbol.cat està publicat amb llicencia Creative Commons | Avis Legal | Colabora |


El ministeri d'Afers Exteriors demana que no es viatgi als països afectats per l'Ebola - Regió7 :: El Diari de la Catalunya Central\nEl ministeri d'Afers Exteriors demana que no es viatgi als països afectats per l'Ebola\nEl brot ha provocat la mort de 720 persones en quatre mesos a Sierra Leone, Libèria i Guinea\nEl ministeri d'Afers Exteriors desaconsella als ciutadans espanyols viatjar a Sierra Leone, Libèria i Guinea, excepte per raons d'extrema necessitat, davant el brot d'Ebola que afecta l'Àfrica Occidental. El ministeri ha actualitzat les recomanacions que difon a través de la seva pàgina web (www.maec.es) davant aquest brot d'Ebola que ja ha provocat la mort de més de 720 persones en quatre mesos.\nGuinea Conakry, Libèria i Sierra Leone aïllaran les zones transfrontereres on es concentra el 70% dels casos d'Ebola i podran restringir la circulació de persones, segons un comunicat oficial difós ahir per la premsa local. Són algunes de les mesures que els caps d'Estat i de govern de la Unió del Riu Mano (que integra Sierra Leone, Libèria, Guinea i Costa d'Ivori) i l'Organització Mundial de la Salut (OMS) van acordar a la cimera celebrada a Conakry per coordinar la seva estratègia contra l'Ebola. El ministeri desaconsella així viatjar a Sierra Leone i ajornar aquest desplaçament i, en cas d'absoluta necessitat, recomana evitar determinades zones.\nEs desaconsella tot tipus de desplaçaments, incloent-hi Freetown, la capital, i molt especialment a les zones frontereres de Sierra Leone i Guinea Conakry, així com Sierra Leone i Libèria, especialment als districtes de Kailahum, Kenema i Freetown. En cas de necessitat imperativa de viatjar al districte de Kailahum, Exteriors recomana posar-se en contacte prèviament amb l'ambaixada d'Espanya a Abidjan o amb l'Antena Diplomàtica d'Espanya a Monròvia.\nHa arribat als EUA\nEl nord-americà Kent Brantly, malalt d'Ebola contagiat a l'Àfrica Occidental, va arribar ahir a l'Hospital Universitari d'Emory, a la ciutat d'Atlanta, al sud dels Estats Units, on quedarà internat en una sala d'aïllament. Brantly, un metge voluntari nord-americà que treballava a Libèria, va aterrar en un vol especial a la base aèria Dobbins, als afores d'Atlanta, i des d'allà va ser traslladat a l'hospital en una ambulància amb mesures de seguretat especials. L'ambulància que el va traslladar anava escortada per la policia.


Descoberts molses amb espores gegantes en boscos d'altura del sud de Xina | Consumer\nDescoberts molses amb espores gegantes en boscos d’altura del sud de Xina\nEs desenvolupen en un mitjà ecològic molt restrictiu, sempre deficitari en aigua\nInvestigadors de la Universitat Autònoma de Madrid, la Universitat de València i el Royal Botanic Garden of Edinburgh han descobert molses amb espores gegantes en boscos d’altura del sud de Xina. Es tracta de dues noves espècies de molses que habiten en arbres de zones molt elevades de la conca del Yangtsé, a les províncies xineses de Yunnan i Sicuani, segons es detalla en la revista “Journal of Bryology”.\nEls epífitos, com es qualifica als organismes que creixen arrelats sobre els troncs i branques dels arbres i arbustos, es desenvolupen en un mitjà ecològic molt restrictiu, sempre deficitari en aigua, fins i tot en els ambients tropicals més humits. En els boscos temperats, les úniques plantes que aconsegueixen colonitzar aquest mitjà de manera generalitzada són els briòfits (les molses i altres estirps similars), acompanyats per fongs liquenizados (líquenes) i, en el millor dels casos, d’unes poques espècies de plantes vasculars. Aquests briòfits epífitos suposen una part important de la biodiversitat dels boscos humits, però sovint són poc coneguts per les dificultats que comporten la seva recol·lecció i la seva diferenciació al nivell específic, ja que existeixen grups dominants en els quals els seus integrants tenen aparences similars.\nEl grup de recerca que dirigeixen els doctors Vicente Mazimpaka i Francisco Lara, del departament de Biologia de la Universitat Autònoma de Madrid (UAM), i el doctor Ricardo Garilleti, de la Universitat de València, es dedica precisament a l’estudi d’un d’aquests grups primordials de molses epífitos, la família Orthotrichaceae. Els treballs del grup sobre la manera de vida i la identificació d’aquests organismes han donat lloc a la descripció de més d’una vintena d’espècies noves per a la ciència i a un millor enteniment de la seva diversificació i distribució mundial.\nEn el seu treball més recent, el grup va donar a conèixer, amb la col·laboració del Royal Botanic Garden of Edinburgh, dues noves espècies de molses que viuen sobre els arbres dels boscos temperat-humits que es desenvolupen en zones molt elevades de la conca del Yangtsé, a les províncies xineses de Yunnan i Sichuan. Els dues noves molses descoberts pertanyen al gènere Ulota, un grup modest dins de la família, doncs està compost, fins a on es coneix, per una mica més de 60 espècies que habiten en diverses zones del planeta amb clima oceànic. L’estudi dels espècimens recol·lectats ha demostrat que el coneixement actual del grup en el sud-est asiàtic és encara molt fragmentari i que resulta clau per a l’enteniment de les Ulota presents en el Cinturó Circumpacífico (Est d’Àsia, Australasia i Oest d’Amèrica), una de les àrees del món amb major diversitat en aquest tipus de plantes.\nLes molses descobertes representen un especial interès científic per l’hàbitat en què es desenvolupen i per l’excepcionalitat d’alguna de les seves característiques estructurals. Els dos nous epífitos viuen únicament en boscos que creixen a més de 3.700 metres d’altitud Són boscos dominats per avets, rododendros i làrixs, o per ginebres i roures de les muntanyes Hengduan, considerades com les estribaciones més orientals de l’Himàlaia. Des del punt de vista morfològic, resulten molt peculiars quant a que tots dos molses posseeixen grans espores multicelulares (fins a gairebé 10 vegades majors del que és normal en espècies similars).\nboscos espores gigantes-ca musgo-ca xinesa


Convocatòria estades de formació de tipus B per al professorat de formació professional - CGT Ensenyament\nConvocatòria estades de formació de tipus B per al professorat de formació professional\nFins el 2/12. RESOLUCIÓ ENS/2409/2015, de 28 d’octubre, de convocatòria de concurs públic per a la concessió d’estades de formació de tipus B, en empreses i institucions, al professorat de formació professional dels centres educatius sostinguts amb fons públics, per al curs 2015-2016.\nS’ha publicat en el DOGC núm 6988. (02/11/2015) la convocatòria per sol·licitar estades formatives de professorat en empreses o institucions de tipus B.\nAquestes estades s’atorguen per tal de què el professorat pugui dedicar-se a temps complert a la formació dins l’empresa.\nDues setmanes consecutives (comencen en dilluns i acaben en divendres. Si en el transcurs de l’estada hi ha dies festius no es poden compensar)\nFins quan es poden fer:\nDurant tot el curs 15-16 (fins abans de finalitzar les classes)\nFins quan es poden presentar les sol·licituds:\nFins el dia 2 de desembre.\nQui te preferència per fer-les:\n– Primer. El professorat que està impartint formació en alternança, simple i dual. Te preferència per davant de la resta de candidats i modalitats.\n– Segon. Les estades en grup disposen d’una reserva del 40% de les places, indistintament si s’han fet o no estades amb anterioritat. Les sol·licituds que no siguin adjudicades per aquest torn participen, a títol individual, amb la resta d’estades (com si estiguessin sol·licitades de forma individual).\nReserves, concursen de forma separada:\n– Les estades demanades pel professorat interí, disposen d’una reserva del 20% de les places.\n– Un 10% de les places estan reservades per a projectes d’estades relatives a cicles formatius que s’imparteixin per primera vegada o que estigui previst impartir-los per primera vegada en el proper curs.\n– Tenen preferència les estades que demanen les persones que no han gaudit mai de cap estada, aquesta preferència no es té en compte en el cas de la modalitat de grup.\nOn es pot fer l’estada:\nEn qualsevol empresa o institució.\nLes propostes que es fan són només de tipus indicatiu, podeu proposar-ne qualsevol altre.\nEs poden fer estades a l’estranger:\nSi, sempre que es compleixi el que estableix l’apartat 12 de la convocatòria.\nQui contacta amb l’empresa:\nPreferentment, el professorat que realitza la sol·licitud. La Direcció General te a la vostra disposició un ampli llistat d’empreses per poder fer estades, moltes d’elles capdavanteres en el seu sector. Es pot fer el contacte des de la Direcció General o us les podem facilitar perquè hi contacteu directament (aquest opció és la preferent).\nDe moment no cal que us adreceu a l’empresa fins que no tingueu l’adjudicació de l’estada, ja que si la vostra sol·licitud no és admesa es pot quedar malament amb l’empresa i perdre oportunitats de futur.\nCom es demana l’estada:\nCal fer aquestes dues passes\n– S’ha d’emplenar un formulari per tal de definir l’estada que es vol fer i remetre’l a l’adreça de correu\nb_individual.pdfFeu clic sobre aquest enllaç per obtenir el formulari d’inscripció en la modalitat individual\nb_en_grup.pdfFeu clic sobre aquest enllaç per obtenir el formulari en la modalitat de grup (cal haver obtingut prèviament un numero de grup per telèfon o correu electrònic ).\n– Us heu d’inscriure com si fos un curs qualsevol a l’activitat formativa 0002060600 (per a inscripcions individuals) o 0002070600 (per a inscripcions de grup). Només us podeu inscriure a una sola de les dues activitats).\nPodeu fer servir aquest enllaços:\nEstades formatives tipus B, modalitat individual\nEstades formatives tipus B, modalitat de grup\nSi no disposeu d’empresa, què cal emplenar en el formulari:\nLes dades personals, posar la creu en la casella que indica que no es disposa d’empresa i emplenar els apartats que descriuen, de forma genèrica, l’estada (que es vol fer i on es vol fer). Màxim mig full.\nSi disposeu d’empresa què cal emplenar en el formulari:\nPosar la creu en la casella que ho indica i emplenar la resta del formulari.\nUna estada en grup, de quantes persones es composa:\nEls grups poden ser d’un mínim de dues persones i un màxim de set persones.\nHan de fer-se totes les estades en grup necessàriament a la mateixa empresa i en les mateixes dates:\nNo és necessari, poden ser empreses diferents. Les dates han de ser necessàriament diferents si es vol encadenar les substitucions amb una mateixa persona substituta.\nCal que la direcció del centre doni la conformitat de la sol·licitud de l’estada\nSi, és necessari que la direcció del centre estigui assabentada i doni la seva conformitat.\nSi teniu dubtes podeu adreçar-vos al correu fpestades@xtec.cat\nSi vols saber més consulta la RESOLUCIÓ ENS/2409/2015\nTags: Acció sindical Pública, Convocatòries, Estades formatives, Formació Professional, Formació professional, Resolucions, Sector Pública no Universitària\nCalendari de dies inhàbils 2016


La reina Letizia es gasta 2.000 euros en quatre maletins quasi idèntics\nLa reina és un dels referents de la moda a Espanya\nper Redacció/E.M. 12/01/2017\nImatge de la reina Letizia amb un maletí | cedida\nLa reina Letizia és un dels referents en qüestions de vestuari al nostre país, per la qual cosa tots els seus vestits i accessoris són observats amb lupa en cadascuna de les seves aparicions, a més del seu maquillatge, pentinat i altres aspectes de la seva aparença. Vanitatis ha assegurat en una nova publicació que la reina posseeix quatre maletins d'Hugo Boss que són gairebé idèntics entre ells, i que cadascun està valorat en uns 500 euros. L'últim d'ells el va mostrar en públic en la seva última aparició per a la reunió de treball de l'Associació Espanyola Contra el Càncer (AECC).\nSegons el portal, han analitzat els maletins de la reina en diverses de les seves últimes aparicions públiques i han aconseguit descobrir que, malgrat ser molt semblants, es tracta de maletins diferents. El més nou d'ells està realitzat amb pell de boví i costa 634 euros i que és similar a un dels que Letizia ha portat més vegades, de color negre i d'un valor de 519 euros. La reina ha mostrat també en alguna ocasió un altre maletí semblant a l'anterior però amb uns detalls daurats en la part davantera i la butxaca, valorat en 440 euros. I finalment, un maletí amb rivets que la reina va estrenar al juny del 2016, que val 550 euros i que no ha tornat a portar des de llavors. A més, Letizia té molts altres maletins que es diferencien més entre si, amb colors més clàssics com el marró.


Segona esllavissada a la C-13 entre Rialp i Llavorsí en poc més d'un any\nA diferència del despreniment del desembre del 2019, quan la carretera va estar tallada durant 48 hores, ara s'ha pogut netejar de pedres un carril per donar un pas alternatiu als vehicles\nRedacció 26/02/2021 - 20.30\nLa carretera principal del Pallars, la C-13, ha tornat a patir una gran esllavissada en el tram entre Rialp i Llavorsí. El despreniment ha tingut lloc al voltant de quarts de sis de la tarda al punt quilomètric 140,5.\nJa s'han pogut netejar part de les pedres que havien caigut a la via i ara es dona pas alternatiu als vehicles.\nNova esllavissada al #Pallars. I un cop més a la carretera principal, la C-13, entre Rialp i Llavorsí, només mig quilòmetre més amunt de la que hi va haver fa poc més d'un any, que va deixar 48 hores el nord del Pallars incomunicat amb el sud. @324catpic.twitter.com/KSLjjzWwSz\n Rosa Talamàs (@rosatalamas) February 26, 2021\nA poca distància del tram afectat aquest divendres hi va haver un altre despreniment de pedres ara fa poc més d'un any. En aquella ocasió, la via va estar tallada durant més de 40 hores, fins que es va poder habilitar un carril alternatiu perquè passessin els vehicles.\nEls problemes a la C-13 condicionen l'accés a molts pobles de la zona i a les pistes d'esquí d'Espot, Tavascan i Virós. Quan la via va estar tallada l'any passat, l'única manera d'anar-hi era passant per l'Alta Ribagorça, la Vall d'Aran i el port de la Bonaigua. Una volta de més de tres hores.


Comprar Mestres Mas Via Gran Reserva +++ 2004 | Preu i opinions a Uvinum\n47,90€ + 4,95€ Enviament (7 - 9 díes)\n143,70€ + 4,95€ Enviament (7 - 9 díes)\nNOTA DE TAST DE Mestres Mas Via Gran Reserva +++ 2004 : Vista: groc daurat. Nas: intens, notes de criança, mostassa, fruits secs, fruita confitada, mel, pastisseria, herbes mediterrànies, notes balsàmiques, fumades, fum i cereals. Boca: equilibrat, carbònic ben integrat, fresc, notes minerals, picant, complex i desitjable. DENOMINACIÓ D'ORIGEN: Cava. RAÏM: Xarel·lo, Macabeu i Parellada. TEMPERATURA DE CONSUM: 10-12ºC GRADUACIÓ ALCOHÒLICA: 12%\nFitxa tècnica · Mestres Mas Via Gran Reserva +++\nSi et va agradar Mestres Mas Via Gran Reserva +++ 2004, també pots gaudir de ...\nMestres Mas Via Gran Reserva +++ 2004 (Chardonnay, Macabeo, Parellada i Xarel·lo)\nNOTA DE TAST DE Mestres Mas Via Gran Reserva +++ 2004:\nNas: intens, notes de criança, mostassa, fruits secs, fruita confitada, mel, pastisseria, herbes mediterrànies, notes balsàmiques, fumades, fum i cereals.\nBoca: equilibrat, carbònic ben integrat, fresc, notes minerals, picant, complex i desitjable.\nMés comentaris sobre Mestres Mas Via Gran Reserva +++ 2004\nPublicat el 17/05/19 a les 03.32\nMestres Mas Via Gran Reserva +++ 2004 va estar celestial\nCerques relacionades sobre Mestres Mas Via Gran Reserva +++ 2004\nSi vols comprar Mestres Mas Via Gran Reserva +++ 2004, a Uvinum trobaràs els millors preus de Cava Escumosos.


Fonoll (Feniculum vulgare) - Torà online\nPlantes remeieres dissabte 6 novembre 2010 Autor: editor\nFonoll (Feniculum vulgare)\nHerba perenne de fulles fines i glauques que arriba a 2 metre d'alçada. Floreix a l'estiu i fa una umbela de flors grogues i fruits petits i aromàtics.\nAquesta planta té usos, gastronómics, medicinals i en perfumeria. Té un gust d'anís ja que també conté anetol. És una planta molt resistent a la secada i que es troba a molts llocs de la terra baixa.\nParts útils: sobretot la llavor i el fruit.\nPropietats estimulants, carminatives i estomacals: tota la planta i en major part la llavor conté un oli essencial ric en anetol. Es pren com a infusió del fruit.\nLes llavors serveixen per a condimentar certs productes de pastisseria. Les fulles verdes i crues es fan servir com a ingredient de amanides.\nFloreix de juny a agost i les llavors es recullen al setembre.\ní‰s planta comú, es troba als marges, vores de camins i cunetes de carretera.\nEtiquetes: umbel·líferes estomacals cuina plantes remeieres\nLectures: 2034 Darrera: 13.05.2022


Dones i brindant\nGandesa acull el proper 24 de març una jornada on es posa de relleu el valor de la dona al sector vitivinícola\nLa dona i la terra és un binomi inseparable. El sector vitivinícola a la Terra Alta se sustenta en part gràcies a l'esforç de moltes dones que, en molts casos, han fet del cultiu de la vinya i de l'elaboració del vi la seva forma de vida. Aquest 24 de març, se celebrarà la primera edició de 'Terra, dones i vi', una jornada al celler cooperatiu de Gandesa que vol posar en valor diferents generacions de dones ebrenques que han estat al peu del canó dels seus cellers i que en moltes ocasions no han tingut la visibilitat que mereixien.\n"La idea és presentar totes aquestes dones que en moltes ocasions han estat a l'ombra d'altres homes que sovint són els que han sortit a la fotografia"\nEn total, seran 10 dones, enòlogues, propietàries de celler i treballadores, que es presentaran en públic i recomanaran un vi que les defineixi, seguint el fenomen del llibre 'Reinas de Copas. Las grandes mujeres del vino' en què l'autor Zoltan Nagy fa un retrat biogràfic de cinquanta dones i els demana que elegeixin un vi que les prepresenti. "La idea és presentar totes aquestes dones que en moltes ocasions han estat a l'ombra d'altres homes que sovint són els que han sortit a la fotografia", assegura Asun Colom, membre de l'Associació de Dones Empresàries i Emprenedores de les Terres de l'Ebre (ADEDE), entitat organitzadora de l'esdeveniment. "Les protagonistes explicaran d'on vénen, cap on van i com veuen el sector", ha explicat Asun a Surtdecasa.cat.\nLa periodista especialitzada en el sector del vi, Ruth Troyano, que ha publicat la col·lecció 'Retrats de Vi' a través de la URV, serà l'encarregada de conduir aquest diàleg. "Les dones representen un pilar bàsic en el sector perquè en moltes ocasions són elles les que fan aquesta funció d'arrelament social als llocs, que també té un impacte directe en el paisatge", explica. "Hi ha dones com la senyora Josefina Piñol que han situat la Terra Alta a tot el món. Aquestes dones seniors estan totalment empoderades i està bé que estiguin en contacte amb les generacions més joves perquè hi pugui haver una transmisió de coneixement".\nLes ponències de les protagonistes aniran seguides de la presentació del llibre 'Reinas de Copas', a càrrec del seu autor. A continuació, tindrà lloc un debat i posteriorment el tast dels vins seleccionats i un dinar degustació a peu dret a base de punxades pensades per a maridar els vins.\nAquesta és la primera vegada que se celebra una trobada centrada en la figura de la dona en el sector del vi a les Terres de l'Ebre, i la idea és que pugui tenir continuitat. "Ha estat molt interessant el procés de treballar totes juntes", ha comentat Colom.


Notícies - Els Premis Cambra 2014 obren el període d'inscripcions\nEls Premis Cambra 2014 obren el període d'inscripcions\nEl foment de l'emprenedoria de Cambra Terrassa ajuda a crear 95 empreses ( 2/set/13)\nLa Cambra de Terrassa veu amb bons ulls la nova Llei de Cambres espanyola (30/jul/13)\nEls Premis Cambra reconeixen tres empreses locals en la seva 36a edició (21/jun/13)\nL'edició de l'any passat va tenir lloc a Sant Cugat, a la masia de Can Magí\nel 14/mar/14 Mikel Vilalta Economia PDF\nLa Cambra de Terrassa, amb delegació local, ha obert la convocatòria dels Premis Cambra 2014, una edició que té com a lema 'Empreses en Marxa'. Les empreses locals que vulguin optar a un guardó poden presentar la seva proposta fins al 25 d'abril. L'entrega d'enguany reconeixerà aquelles iniciatives que hagin apostat pel dinamisme, l'actitud emprenedora i l'esforç per innovar i internacionalitzar-se.\nLes categories a les quals poden optar les empreses candidates són responsabilitat social corporativa, impuls de la innovació, recerca i desenvolupament, gestió del talent, formació i coneixement, millor iniciativa comercial i serveis i internacionalització.\nL'última edició dels guardons va reconèixer tres empreses del municipi. Edicions Somnins i Sigma Gestión Universitaria van endur-se un premi en les categories d'empresa de nova creació i de responsabilitat social corporativa, respectivament. La Cambra de Terrassa també va atorgar el premi al Lideratge Empresarial al president d'honor del Grup Palex, Werner Knuth.\nConsulta la web dels guardons


oci | | Propera parada - Part 6\nResum de l’any que deixem enrere\nDeixem enrere el 2018 i donem la benvinguda al nou any, amb bons propòsits i desitjos. És moment de pensar nous objectius per complir, i si ha quedat algun objectiu pendent de l’any anterior, cap problema! Tenim 365 dies per tornar a intentar-ho! Un dels temes del bloc que més interès ha despertat és el […]\nTRAM 1 de gener de 2019 No comments yet\nActivitats culturals per gaudir en família\nEl Barcelona Districte Cultural és un circuit semestral d’activitats culturals, concentrades en 21 centres cívics i altres entitats de tots els districtes (algunes molt a prop de la xarxa de TRAM), amb l’objectiu d’apropar les arts escèniques al veïnat de la ciutat. Actualment i fins a final d’any se celebra la segona edició, amb més […]\nTRAM 14 de desembre de 2018 No comments yet\nL’arbre de Nadal més sostenible amb títols de transport reciclats\nLes festes de Nadal ja són pràcticament a tocar i això implica tenir molt present tots els preparatius per retrobar-nos amb els nostres. Una de les tasques més habituals és la de decorar la llar, muntar el pessebre i/o l’arbre, el qual sempre ens agrada que quedi vistós i original. Acostumem a comprar elements decoratius […]\nTRAM 11 de desembre de 2018 No comments yet\nDOCfield 2018: De què es parla quan es parla d’amor?\nPer a tu, què és l’amor? Aquesta és la pregunta que fa el festival de fotoperiodisme DOCfield i la temàtica de l’edició d’enguany, celebrada a diversos espais de la ciutat fins aquest diumenge. Mitjançant les fotografies exposades es reflexiona sobre quin és l’efecte que provoca l’amor entre els individus i el seu entorn: l’amistat, la […]\nTRAM 7 de desembre de 2018 No comments yet\nEls rellotges que ens donen l’hora\nEls rellotges sempre ens recorden que el temps passa (Tempus fugit). És un objecte que utilitzem diàriament i de manera indispensable, ja sigui un rellotge de petites dimensions (com els de butxaca o els de polsera), de grans dimensions (com els situats als campanars), o els intel·ligents d’última generació (smartwatch). De diferents mides, colors i […]\nTRAM 30 de novembre de 2018 No comments yet\nVisita a l’Espai Bombers, un reconeixement a la tasca social\nEls bombers semblen d’aquelles persones que són fetes d’una pasta especial. La seva tasca habitual és vetllar per la seguretat de les persones, no només s’encarreguen de l’extinció d’incendis, sinó també intervenen en casos d’atrapades, accidents de circulació o fins i tot en el rescat d’animals. Ja des del segle XIV s’ha tingut constància de […]\nTRAM 23 de novembre de 2018 No comments yet\nCaminades saludables a Sant Feliu de Llobregat\nEls parcs són de vital importància per a les persones, ja que purifica l’aire i passejar per ells és una de les millors maneres d’estar en contacte amb la natura. A més, és ideal per les famílies amb infants o animals de companyia, doncs permet combinar una sortida d’oci amb esport en un espai tranquil […]\nTRAM 16 de novembre de 2018 No comments yet\nBombolles per conscienciar sobre l’Alzheimer\nL’Alzheimer és la forma més comuna de demència (de la qual hi ha més de 100 tipus). És un deteriorament mental com a conseqüència d’una lesió o malaltia neurològica. Arreu del món la pateixen 47 milions de persones i 86.000 casos es troben a Catalunya. Tot i que no es coneixen les causes que l’originen […]\nTRAM 13 de novembre de 2018 No comments yet\nSessions de cinema sostenible\nDiàriament duem a terme petites accions per contribuir a un entorn més sostenible: reciclar, reutilitzar, fer un ús eficient dels recursos… qualsevol gest, per menor que sigui, es converteix en gran quan es tracta d’una bona causa. Ara bé, segur que mai hem pensat que una activitat tan divertida com anar al cinema també pot […]\nTRAM 2 de novembre de 2018 No comments yet\nHistòria i arquitectura a la Casa de la Ciutat\nEl palau de la Casa de la Ciutat és un dels edificis amb més història i valor arquitectònic de la ciutat de Barcelona. També és actualment la seu de l’Ajuntament, i ara, tenim l’oportunitat de visitar el seu interior. L’edifici es va començar a construir al segle XIV però durant la seva història ha patit […]\nTRAM 30 d'octubre de 2018 No comments yet\nTRAM, amb la Setmana Europea de la Mobilitat\nL’espectacle de la poesia recitada\nPortes obertes en espais emblemàtics per la Diada\nVisita al Refugi Antiaeri de Sant Just\nEspais màgics per a practicar la lectura


Motel 6 - Toronto West - Burlington - Oakville Burlington (ON) Canadà - Ofertes d'hotels amb els MILLORS DESCOMPTES EN LÍNIA\n4345 North Service Road, Burlington, Burlington (ON), Canadà, L7L 4X7 - Molt bona ubicació - Veure al mapa\nMés informació sobre Motel 6 - Toronto West - Burlington - Oakville\nMotel 6 - Toronto West - Burlington - Oakville, ubicat a Burlington, Burlington (ON), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSimplement imagini's totes les comoditats i diversions que vostè espera de Accor Hotels i afegeixi-hi el comfort de la seva llar. Els clients de l'hotel poden gaudir de recepció 24 hores, instal.lacions per a minusvàl.lids, servei de bugaderia, ascensor.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Motel 6 - Toronto West - Burlington - Oakville la base perfecta per a gaudir de la seva estada a Burlington (ON).\nComentaris d'Agoda (1)Comentaris de Booking.com (604)


Bon moment per vendre?\nEls factors que cal tenir en compte si vols vendre el pis\nARA Barcelona 11/02/2012 23:16\nQuant val el meu pis?\n1. Buscar un preu ajustat\nTot depèn de les necessitats reals del comprador. Encara que pugui semblar banal, més que el preu del pis és molt important comprovar si es pot pagar amb la renda disponible. A més, l’Euríbor, l’índex que fixa la majoria de les hipoteques, varia depenent de la conjuntura econòmica.\n2. Taxar l’habitatge\nLa primera cosa que s’ha de fer és taxar el pis, una operació que té un cost. És el que més s’aproxima a la realitat de mercat per saber el valor real d’un pis. Amb tot, algunes societats taxadores depenen de bancs o bé reben instruccions de les entitats financeres, cosa que vol dir que en temps de la bombolla immobiliària hi podia haver casos de preus inflats.\n3. Instruments a internet\nAl marge de la taxació, és bo tenir una opinió més personal. És a dir, hi ha tota mena de portals d’internet que ofereixen informació sobre els preus d’habitatges concretats per zones i barris. “Cal fer una investigació pròpia”, segons afirma José Luis Suárez, expert immobiliari de l’Iese.\n4. El preu del metre quadrat\nCal assessorar-se sobre les dades bàsiques. Una és el preu del metre quadrat a la zona on s’ubica l’habitatge, que determinarà en bona part el preu final.\nÉs millor vendre que llogar\nNomés serà millor llogar un pis si s'obté un rendiment per sobre del 5% (en grans zones urbanes) i d'entre el 8% i el 10% en zones d'estiueig sobre el preu potencial de venda, segons Yaencontre.com. A més, els preus de lloguer estan caient. Això vol dir que si la rendibilitat del lloguer no és molt alta, la millor opció és la venda.\nLes deduccions i l'IVA\nEl mercat està molt deprimit, però el retorn de la desgravació per compra en totes les rendes amb caràcter retroactiu evidencia la voluntat del govern de potenciar la demanda, segons el director general de Pisos.com, Miguel Ángel Alemany. La reducció de l'IVA pot ser un bon afegit per activar la demanda.\nEls inversors estrangers no tornaran a comprar al mercat espanyol si no hi ha millores fiscals, com un temps de carència en el pagament d'impostos, deduccions en l'impost IBI, i fins i tot avantatges jurídics perquè els turistes o els compradors estrangers puguin instal·lar-se en habitatges que poden estar afectats per la llei de costes. Sense aquests incentius és difícil que la demanda s'interessi una altra vegada pel mercat espanyol.\nUna de les característiques diferenciadores respecte a altres països europeus és la importància que sempre s'ha donat a l'acumulació de patrimoni. Tenint en compte l'actual moment econòmic de preus baixos, val més la pena mantenir el que ja es té en comptes de malvendre.\nEs vendran més pisos?


Vic presenta la campanya de nadal - Canal Taronja Osona i Moianès\nIniciNotíciesGeneralVic presenta la campanya de nadal\nLa Ciutat de Vic ja es prepara per una nova campanya nadalenca. Una campanya plena de canvis i amb moltes novetats per fer front als efectes de la pandèmia. Durant els últims dies la decoració i l’enllumenat de nadal s’ha anat col·locant als diferents carrers de la ciutat, i des d’aquest dimecres l’arbre que corona la Plaça Major també llueix engalanat. Degut a la pandèmia, el que més canviarà serà la Cavalcada de Reis, que es podrà seguir en directe per Canal Taronja Televisió per evitar aglomeracions al carrer. La idea del consistori és que tothom pugui veure la rua per televisió i que quan aquesta passi pel punt més proper al propi domicili els vigatans i vigatanes puguin baixar a veure’ls i tornar a casa ràpidament. Per garantir que no hi ha aglomeracions, els mateixos Reis de l’Orient portaran menys patges a la cavalcada i el recorregut que faran serà més llarg per cobrir tots els barris de la ciutat.\nL’Ajuntament també ha iniciat una campanya per reactivar el comerç de manera segura de cara a la campanya de nadal, una de les més esperades de la temporada. També s’ha reforçat l’enllumenat en eixos comercials fora del centre, i l’encesa es farà sense públic però una setmana abans que altres anys. L’Alcaldessa de Vic, Anna Erra, ha volgut agrair a les diferents entitats i associacions de Vic per l’ajuda que han donat alhora de fer del vigatà un nadal que sigui positiu per tothom i que es pugui viure amb la màxima alegria i il·lusió possible. Una altra novetat d’enguany serà l’olivera de la pau, que tornarà a ser a la plaça del pes però enlloc d’un arbre natural serà una escultura a mida real d’un arbre feta per diferents artesans del Carrer de la Riera.


IMTV: una mirada amb uns ulls diferents | AulaMèdia\nIMTV: una mirada amb uns ulls diferents\nEn el currículum d’educació secundària obligatòria la competència comunicativa lingüística i audiovisual apareix com una de les primeres competències transversals, que són aquelles bàsiques pel desenvolupament personal i per la construcció del coneixement. És sabut, però, que la incidència de la comunicació audiovisual en el món de l’educació primària i secundària encara està lluny de ser considerada òptima tenint en compte el paper dels mitjans i l’audiovisual en l’entorn de socialització de l’alumne.\nTanmateix existeixen nombrosos centres on aquestes competències són treballades amb més profunditat, alguns d’aquests casos han estat analitzats en articles anteriorment a AulaMèdia. En aquest volem donar a conèixer el cas de la cooperativa Institució Montserrat del barri barceloní de Sants. Per fer-ho hem parlat amb en Nico Torres que, com a professor de tecnologia i informàtica, ha sigut qui ha portat les regnes de la creació i desenvolupament de Institució Montserrat TV (IMTV).\nIMTV va ser una de les primeres televisions escolars a Catalunya. Hereva del Projecte Grimm, IMTV rep els seus continguts audiovisuals de la producció duta a terme pels alumnes que cursen un crèdit variable d’audiovisuals disponible per a tots els cursos, de l’activitat desinteressada i extraescolar d’un grup nombrós d’alumnes de diferents cursos de la ESO i, finalment, d’activitats que inclouen l’ús d’eines audiovisuals englobades dins les matèries comunes. Pel que fa aquesta última font de continguts en Nico reconeix que a vegades resulta complicat involucrar el professorat d’altres assignatures en la inclusió d’eines audiovisuals en les activitats que es desenvolupen en el si de la matèria, tot i que també explica que a poc a poc aquesta dinàmica es va trencant. Així, ens ha donat a conèixer algunes de les propostes que en l’últim any sí que es van poder dur a terme en aquesta línia. Com per exemple la creació d’un videocurrículm en el marc de l’assignatura d’emprenedoria, la representació d’una escena històrica per socials o la confecció d’un reportatge de vídeo per una visita al Barri Gòtic.\nPel que fa les produccions audiovisuals desenvolupades des del crèdit variable i des de l’activitat extraescolar comentada, en Nico assegura que els alumnes tenen una gran llibertat a l’hora de decidir-ne els continguts. D’aquesta manera, IMTV esdevé un espai de creació on els alumnes són lliures d’experimentar per acabar coneixent un llenguatge que requereix una comprensió diferent a la del llenguatge escrit o oral, el llenguatge audiovisual.\nMés enllà dels reconeixement i els premis que ha aconseguit IMTV en tots aquests anys el vertaderament important d’aquesta experiència són els fruits que ha donat i segueix donant als alumnes d’aquest centre. I és que, tal i com ens explica en Nico, amb la gran majoria d’alumnes que s’involucren amb IMTV es fa evident l’aflorament de les seves capacitats creatives, perquè es familiaritzen amb el llenguatge de la imatge; de coneixement tècnic, ja que aprenen a fer funcionar des de càmeres fins a programes d’edició; i d’anàlisi crític dels mitjans, ja que després d’haver participat en la producció audiovisual són capaços de consumir els mitjans audiovisuals amb uns ulls diferents.\nby admin on Setembre 1, 2014 • ENLLAÇ PERMANENT\nArticles, Experiències, Informació\nPosted by admin on Setembre 1, 2014\nQualsevol cosa abans que la incertesa\nEducar en comunicació, un repte!


El govern municipal d’Abrera aprova unes ordenances fiscals sense cap recolzament | Abrera En Comú\nEl govern municipal d’Abrera aprova unes ordenances fiscals sense cap recolzament\nBy Abrera En Comú14/11/2018 No Comments\nAl passat ple extraordinari del 6 de novembre, l’oposició va votar en bloc en contra de les ordenances fiscals presentades pel govern municipal. El Grup Municipal d’Abrera En Comú va argumentar el seu vot desfavorable recriminant al govern l’incompliment dels compromisos plenaris.\nEl portaveu d’Abrera En Comú, Valeri Mena, va notificar el seu vot en contra afirmant que “per l’incompliment dels compromisos presos amb Abrera En Comú, per l’incompliment de la implementació de la tarifació social i perquè tampoc se’ns ofereix cap compromís ferm en relació a la proposta de subvenció de l’IBI, el Grup Municipal d’Abrera En Comú votarem en contra d’aquestes ordenances fiscals”.\nEl portaveu fa referència a compromisos com la inclusió de la tarifació social a les ordenances per “garantir un accés equitatiu per a tothom i que ningú quedi exclòs de l’oportunitat d’accedir a serveis o equipaments”. Aquest compromís va ser adoptat al novembre del 2011 i Abrera En Comú l’ha mantingut com una prioritat en totes les comunicacions sobre les ordenances mantingudes amb el govern.\nTambé al·ludeix a la redacció d’un reglament que definís què és un habitatge desocupat, de tal manera que es pogués aplicar el recàrrec del 50% de l’IBI. La redacció d’aquest reglament va ser una proposta d’Abrera En Comú al govern municipal a l’any 2016 per aplicar un recàrrec que ja figurava a les ordenances. El govern va acceptar fet que va decidir el vot favorable dels comuns.\nValeri Mena: «Aquest anys, a banda de peticions històriques, afegim la subvenció de l’IBI a famílies desocupades o en atur».\nEn la seva intervenció, el portaveu d’Abrera En Comú, Valeri Mena, també va mencionar que “aquest any, a banda d’aquestes peticions històriques, afegim la subvenció de l’IBI a famílies desocupades o en atur o amb prestacions de Renda Garantida Ciutadana”. El regidor considera que “és una proposta oberta i flexible” i que Abrera “disposa de la suficiència financera com per demostrar solidaritat amb aquelles famílies que pateixen dificultats econòmiques”.\nEl govern no va donar resposta ni va mostrar cap compromís a aquesta proposta, pel que el portaveu d’Abrera En Comú va recriminar-los “no hi ha res en les respostes del govern a les nostres propostes que ens facin modificar el sentit del nostre vot a les ordenances fiscals dels darrers exercicis”.\nIBIMal governordenances fiscals\n2015 2016 2017 2018 2019 2020 2021 ambulatori Associacionisme BDS candidat Capitalisme Centre d'Atenció Primària Covid-19 Democràcia Ecologisme Economia educació eleccions Feminisme Futur Govern Habitatge IBI Joves Mal govern Medi Ambient Mitjans de comunicació ordenances fiscals Participació Passera PDU Pla Local de Salut Programa Electoral Salut sanitat Sostenibilitat Transparència Urbanisme Vaga Xec nadó Ètica